
       P R I M A R U L
   Nr. 90/12077/17.06.2024


R E F E R A T   D E   A P R O B A R E
[bookmark: _Hlk169594932][bookmark: _Hlk169594872]privind aprobarea Documentației tehnico-economice și a Devizului general, faza D.T.A.C., pentru obiectivul de investiții ”Reabilitare termică pentru
 creșterea eficienței energetice a Secției de Pediatrie din
 cadrul Spitalului Municipal Brad”


Prin Hotărârea Consiliului Local nr. 119/2023 au fost aprobate Documentația tehnico-economică, Indicatorii tehnico-economici și Devizul general, faza D.A.L.I., pentru obiectivul de investiții ”Reabilitare termică pentru creșterea eficienței energetice a  Sectiei de Pediatrie din cadrul  Spitalului Municipal Brad”.
În urma încărcării documentelor aprobate prin Hotărârea Consiliului Local nr. 119/2023 s-a primit Solicitarea de clarificare nr. 13956, înregistrată la Primăria Municipiului Brad sub nr. 39727/28.07.2023. 
Ca urmare a acestei solicitări a fost necesară corelarea valorii totale a proiectului (1.114.942,32 RON) pe categorii de cheltuieli: eligibile și neeligibile și adoptarea Hotărârii Consiliului Local nr. 159/2023 de modificare a  Hotărârii Consiliului Local nr. 119/2023.
Conform prevederilor art. 1 alin. (2) și art. 5 alin. (1) din Hotărârea Guvernului României nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor / proiectelor de investiții finanțate din fonduri publice, cu modificările și completările ulterioare, a fost elaborată de către S.C. ARHITECT CONSTRUCT S.R.L. – București, Documentația tehnică pentru obținerea Autorizației de Construire (DTAC) – Proiect nr. 37 / 2024.
Pentru realizarea lucrării au fost propuse următoarele intervenții:
· Pereții exteriori se vor izola cu polistiren expandat ignifugat de 10 cm, cu fâșii de vată minerală bazaltică cu o grosime de 10 cm între nivele și vor fi protejate cu tencuieli decorative;
· Pereții exteriori de la subsolul parțial se vor hidroizola și termoizola pe interior;
· Soclul se va izola cu polistiren extrudat ignifugat cu grosimea de 5 cm și se va hidroizola;
· Planșeul peste etaj se va izola cu vată minerală cu o grosime de 20 cm + 5 cm;
· Reorganizarea spațiilor interioare și realizarea unor noi compartimentări și un nou acces;
· Refacerea totală a pardoselilor interioare existente;
· Reparații tencuieli interioare și exterioare;
· Realizare unui nou tavan casetat în majoritatea spațiilor;
· Înlocuirea parțială a tâmplăriei;
· Înlocuirea învelitorii din țiglă ceramică;
· Reparații la nivelul șarpantei și al acoperișului, hidroizolarea învelitorii;
· Înlocuirea jgheaburilor și a burlanelor;
· Montarea panourilor fotovoltaice și a panourilor solare, precum și montarea instalațiilor aferente;
· Schimbarea corpurilor de iluminat și a instalației de încălzire;
· Realizarea unei noi scări de acces la camera de gardă; 
· Refacerea trotuarului și hidroizolarea soclului.
Valoarea totală a Devizului general, actualizat la faza Documentație tehnică pentru obținerea Autorizației de Construire, pentru obiectivul de investiții „Reabilitare termică pentru creșterea eficienței energetice a Secției de Pediatrie din cadrul Spitalului Municipal Brad” este de 2.948.185,92 lei (cu TVA), respectiv 2.486.947,13 lei (fără TVA), din care cheltuieli eligibile în valoare de 1.319.035,06 lei (cu TVA), respectiv 1.114.942,32 lei (fară TVA). Valoare totală C+M 1.904.490,99  lei (cu TVA), respectiv 1.600.412,60 lei (fără TVA).
În contextul celor de mai sus am inițiat prezentul  proiect de hotărâre prin care am propus aprobarea Documentației tehnico-economice și a Devizului general, faza D.T.A.C., pentru obiectivul de investiții ”Reabilitare termică pentru creșterea eficienței energetice a Secției de Pediatrie din cadrul Spitalului Municipal Brad” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile O.U.G. nr. 124/2021 privind stabilirea cadrului instituțional si financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele masuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 209/2022 de aprobare a Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, ale Hotărârii Guvernului nr. 477/2020 privind organizarea și funcționarea Ministerului Dezvoltării, Lucrărilor Publice și Administrației, cu modificările și completările ulterioare, ale Ordinului Ministrului Dezvoltării, Lucrărilor Publice și Administrației nr. 441/2022 privind aprobarea Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență în cadrul apelului de proiecte PNRR/2022/C5/2/B.2.1/1, component 5 – Valul renovării, Axa 1 – Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, ale art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

